#### IEPIRKUMA “VALSTS KONTROLES IEKŠTĪKLA IZSTRĀDE UN IEVIEŠANA” APSPRIEDES KOPSAVILKUMS

|  |  |
| --- | --- |
| 2022.gada 9.septembrī |  |
| **Apspriedes laiks:****Apspriedes vieta:** | 2022.gada 9.septembrī.klātienē Valsts kontroles 1012.telpā, Skanstes ielā 50, Rīgā, attālināti *MS Teams* platformā. |
| **Apspriede sākas:****Apspriedes mērķis:** | plkst. 10.00.informēt ieinteresētos piegādātājus par plānoto iepirkumu un iepirkuma priekšmeta saturu, kā arī iegūt atgriezenisko saiti no ieinteresētajiem piegādātājiem. |
| **Apspriedi vada:****Apspriedē piedalās:****Apspriedi protokolē:**  | Sabiedrisko attiecību un iekšējās komunikācijas daļas vadītāja **Signe Znotiņa – Znota**.Valsts kontroles pārstāvji:Kancelejas pārvaldniece **Guna Krūmiņa,**Informācijas tehnoloģiju daļas vadītājs **Jānis Gustiņš,**Informācijas tehnoloģiju daļas Informācijas sistēmu administrators **Oskars Zvejnieks,** Sabiedrisko attiecību un iekšējās komunikācijas daļas Sabiedrisko attiecību speciāliste **Evita Kairiša**,Juridiskās daļas vadītājs **Gustavs Gailis,**Juridiskās daļas juriste **Liāna Karlsone,**Revīzijas un metodoloģijas departamenta informācijas sistēmu auditors **Gints Kairišs**.Uzņēmumi, kuri pieteica dalību un piedalījās apspriedē:5 uzņēmumi, kurus pārstāv 9 dalībnieki. No tiem attālināti sanāksmē piedalās: 4 uzņēmumi (8 dalībnieki).Sabiedrisko attiecību un iekšējās komunikācijas daļasbibliotēku informācijas speciāliste **Maira Cine.** |

**Apspriedē apspriežamie jautājumi:**

1. Iekštīkla izstrāde un ieviešana - tehniskās specifikācijas.
2. Piegādātāja un tā piesaistītā personāla kvalifikācijas prasības.
3. Piedāvājuma izvēles kritērijs.

**Apspriedē pieņemts zināšanai:**

1. Ierosinājums iepirkuma *Tehniskajā specifikācijā* (gan dizaina jautājumos, gan aprakstot funkcionalitātes prasības) iekļaut precizējošu frāzi: “atbilstoši *Microsoft Sharepoint* tehniskajām iespējām”.
2. Ierosinājums izvērtēt, vai sadaļā *Dizains, lietojamība* minēt iespēju lietotājiem individuāli personalizēt vizuālo attēlojumu (fona, burtu fontu krāsas), lai iegūtais rezultāts nebūtu pretrunā ar iestādes vizuālo identitāti.
3. Ierosinājums minēt *Tehniskajā* *specifikācijā*, ka Iekštīklam jāatbilst piekļūstamības prasībām, atbilstoši Ministru kabineta 14.07.2020. noteikumiem Nr. 445 "Kārtība, kādā iestādes ievieto informāciju internetā", kā arī attiecīgajai ES regulai vai direktīvai.
4. Ierosinājums precizēt kāda līmeņa datu integrācija ir plānota, un - vai plānota mijiedarbība uz “otru pusi”, norādot vai kalendāru veido manuāli, vai tas jāsasaista ar datubāzēm, lai integrētu nepieciešamos datus.
5. Ierosinājums iepirkuma specifikācijā norādīt integrācijas apjomu (datu migrēšanas raksturlielumu apjomā), tai skaitā diska vietas apjomu un ierakstu apjomu.
6. Ierosinājums iepirkuma specifikācijas sadaļā *Ātrdarbība* neminēt, ka jānodrošina ātrdarbības optimizācija.
7. Ierosinājums sadaļā *Arhīvs* norādīt, ka arhīvs nozīmē, ka dati glabājas iekštīklā atsevišķā mapē, nevis tie jāpārnes uz citu glabāšanas vietu. Ierosinājums precizēt, ka ar *Arhīvs* tiek saprasta “pazīme”.
8. Iepirkuma specifikācijā precizēt sadaļu *Trauksmes cēlējs*, minot, ka tur glabāsies tikai instrukcijas rīcībai – nevis nodrošināta anonīma trauksmes celšanas opcija, kā bija minēts tehniskās specifikācijas projektā.”
9. Ierosinājums apdomāt, vai iepirkuma specifikācijā sadaļā *Kvalifikācijas prasības* minēt, ka vismaz 1 (viena) pakalpojuma ietvaros iekšējās vai ārējās tīmekļa vietnes izstrāde un ieviešana ir veikta, izmantojot *MS Sharepoint Online*.
10. Ierosinājums sadaļā *Prasību apraksts* izvērtēt, vai Pretendentam, Pretendenta piesaistītajam personālam nepieciešams UI/UX dizaineris, iespējams tā vietā paredzot sistēmanalītiķi.
11. Ierosinājums sadaļā *Prasību apraksts* norādīt, ka pretendentam pakalpojuma izpildei jānodrošina kompetenta un profesionāla darba grupa, kuru veido ne mazāk kā 3 speciālisti.
12. Ierosinājums iepirkumā kā vienīgo kritēriju izmantot ne tikai zemāko cenu, bet apsvērt izmantot arī citus kritērijus saimnieciski visizdevīgākā piedāvājuma noteikšanai atbilstoši Publiskā iepirkuma likuma 51. pantam.